टंला , डिसेम्बर 11 : रबिबाराव उदालगुरि जिल्लानि सिङाव थानाय टंला टाउनाव कछ हारिनि राजखान्थियारि मोन्थायखौ दाबिनो थाखाय सावराय मेल खंनानै गोदानै दुलाराय आसाम कछ फरायसा आफाद , उदालगुरि जिल्ला खमिटी दाफुंदों । बे मेलखौ रामेस्वर देखा बिथांआ दैदेनदोंमोन आरो कछ हारिनि जेंनाफोरखौ बुंफोरनानै होयो होन्ना मिथिनो मोन्नाय जायो । उदालगुरि जिल्ला कछ फरायसा आफादखौ दैदेन्नो थाखाय गासै सा 31 मावथि सोद्रोमाफोरनि फारिलाइआव थिसनो । बेनिनो गाहाय आफादगिरि बिबानखौ नारायन बरा आरो नेहाथारिनि बिबानखौ बिनय कुमार बरा बिथांआ रुजुनदों होन्ना मिथिनो मोनबावनाय जायो । 
उदालगुरि जिल्लायाव कछ हारिनि गोदान आफाद दाफुंदों